- Hindi News
- National
- राष्ट्रीय विज्ञान दिवस पर “विज्ञान का वृहद एवं रोचक संसार’ से परिचय कराया गया युवाओं का
राष्ट्रीय विज्ञान दिवस पर “विज्ञान का वृहद एवं रोचक संसार’ से परिचय कराया गया युवाओं का
भास्कर संवाददाता | अंबिकापुर
पीजी कॉलेज में राष्ट्रीय विज्ञान दिवस पर प्राचार्य डॉ. एसके त्रिपाठी के मार्गदर्शन में संगोष्ठी आयोजित की गई। मुख्य अतिथि वनस्पति शास्त्र के विभागाध्यक्ष डॉ. रिजवान उल्ला ने “रमन प्रभाव’ का व्यापक वर्णन करते हुए भारत की गौरवशाली सांस्कृतिक एवं ऐतिहासिक वैज्ञानिक उपलब्धियों के विस्तार को छात्र-छात्राओं के व्यक्तित्व निर्माण में सहायक बताया। भौतिक शास्त्र के विभागाध्यक्ष डॉ. एमके मौर्य ने विज्ञान दिवस की प्रासंगिकता पर विचार रखे। डॉ. आरकेएस बघेल ने प्रतियोगी परीक्षाओं में विज्ञान के महत्व पर प्रकाश डाला। डॉ. एचडी महार ने छात्रों की अनुसंधान के क्षेत्र में अधिकारिक सहभागिता के लिए प्रेरित किया। संगोष्ठी में छात्र अमित कुमाार अग्रवाल, आकांक्षा पांडेय एवं प्रशांत शर्मा ने भी अपने विचार रखे। कार्यक्रम का संचालन छात्र रजिउल्ला तथा आभार प्रदर्शन डॉ. महेंद्र कुमार मौर्य ने किया। इस अवसर पर जेरमिना तिर्की, सरोज तिर्की, संगीता पांडेय, सुनील एके केरकेट्टा आदि उपस्थित थे।
मूक बधिर स्कूल के बच्चों के हितार्थ हुआ कार्यक्रम
होलीक्रॉस वूमेंस कॉलेज में प्राचार्या डॉ. एनीस मानुअल के निर्देशन एवं ज्योति व्यास शर्मा के संयोजन में राष्ट्रीय विज्ञान दिवस पर होलीक्रॉस मूक बधिर स्कूल के छात्रों के हितार्थ व्याख्यान माला आयोजित किया गया। “साइंस एंड टेक्नोलॉजी फॉर स्पेशियली एबल्ड पर्संस’ थीम पर आयोजित व्याख्यान माला में गणित विषय के आलोक चक्रवर्ती, कंप्यूटर विज्ञान के अकिल अहमद, भौतिकी विषयांतर्गत ज्योति व्यास शर्मा ने प्रस्तुति दी। डॉ. उषा शुक्ला, शांतम्मा जोसेफ, मर्सिला आदि उपस्थित थे।
श्री साई बाबा आदर्श महाविद्यालय में नेशनल साइंस डे पर “विज्ञान का वृहद एवं रोचक संसार’ विषय पर सेमीनार आयोजित किया गया। पंकज द्वारा टिशुकल्चर तकनीक के संबंध में जानकारी दी गई। इस प्रकार दिपेश ने जेनेटिक मैप, अनिल ने मछली पालन, प्रिंश गुर्जर ने मधुमक्खी पालन, अनुप ने जीन क्लोनिग, उज्ज्वल ने जंतु व्यवहार सहित लक्ष्मी, खुशबु, वंदना, पूनम, यामिनी, दीपिका, पूजा, शगुफ्ता, स्वर्णलता, जूही, अरूणा, सुमन, श्वेता, हुलेशिया तथा रूबी ने भी विभिन्न विषयों के बारे में बताया। इसके पूर्व सेमीनार का उदघाटन करते हुए प्राचार्य डॉ. राजेश श्रीवास्तव एवं समाज विज्ञान के विभागाध्यक्ष डॉ. आरएन शर्मा ने छात्रों को संबोधित किया। इस अवसर पर विज्ञान विभागाध्यक्ष अरविंद तिवारी, वाणिज्य के विभागाध्यक्ष डॉ. सुमित कुमार डे, विज्ञान संकाय के शिक्षक शैलेष देवांगन, विनीता मेहता, एलपी गुप्ता, दीपश्री बराइक, ज्योति सिंह, शिवांगी गिरि, प्रदीप कुशवाहा, अभिषेक भगत आदि उपस्थित थे।
छात्रों ने विभिन्न तकनीक के संबंध में दी जानकारी
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva